223 



var der intet at sige dertil, men de allerfleste stjæles paa fremmed 

 Mands Grund, og Ægsamlerne føler sig ikke af den Grund som 

 mindre hæderlige Mennesker, løvrigt bør de, der færdes i Sko- 

 vene, ikke glemme, at de er der som Skovens Gæster, der ikke 

 uden videre kan bemægtige sig Værtens Ejendom eller beskadige 

 hans Træer. En mægtig Trumf mener mange Ægsamlere at 

 kunne spille ud, naar de fremviser Landbrugsministeriets Dis- 

 pensation fra Fredningsbestemmelserne, og en Del af dem mener 

 endog, at Dispensationen berettiger dem til uden videre at tage 

 Æg overalt paa Statens Grund; at de derefter ikke tager det 

 saa nøje paa privat Grund er klart, og Risikoen er da ogsaa 

 lille, da det altid vil bero paa en Tilfældighed, om de opdages, 

 og selv i saa Fald er Bøden kun ringe; under særlige Forhold 

 kan den endog nedsættes til 2 Kr. Mon ikke mangen Dommer 

 vil give denne ringe Bøde, hvis Forseelsen bestaar i Borttagning 

 af f. Eks. Hønsehøgens Æg; i saa Fald vil det være en glim- 

 rende Forretning for Ægrøveren, som vistnok let kan faa 20 — 

 25 Kr. for et Kuld Hønsehøgeæg. Netop i Aar er den ene 

 Hønsehøgerede her paa Distriktet bleven plyndret; ogsaa den 

 sorte Storks Æg er stjaalne. 



At komme Ægsamlingen til Livs er vanskeligt, men noget 

 kan der dog gøres. Først og fremmest bør Dispensationen øje- 

 blikkelig være forbrudt for den, som uden Tilladelse tager Æg 

 paa fremmed Mands Ejendom, og allerhelst burde der som Be- 

 tingelse for Dispensationen være knyttet en Bestemmelse om, at 

 Vedkommende selv ejer eller har Tilladelse til at samle Æg og 

 jage paa en ikke helt ringe Jagtgrund. Dernæst bør Foreningen 

 øjeblikkelig ekskludere enhver, som uberettiget tager Æg. Om 

 der saa senere kan gøres noget ved en kommende Revision af 

 Jagtloven — der burde sættes Tyvsstraf for at stjæle Æg — 

 kan jo nærmere overvejes. Der er vistnok en voksende Stem- 

 ning blandt Skovejerne for at lukke Skovene for Publikum, og 

 det skyldes bl. a. ogsaa Ægrøverne. 



For Rovfuglenes Aftagen spiller Ægsamlingen dog næppe 

 nogen afgørende Rolle. 



Skal vi give Kejseren, hvad Kejserens er, da maa den mo- 

 derne Skovbehandling tage den største Del af Ansvaret for Rov- 

 fuglenes og de større Skovfugles Aftagen. Ikke alene har man 

 nu fjærnet snart sagt alle de gamle Bevoksninger af Bøg, som 

 tidligere fandtes i saa stor Udstrækning, men i de store Arealer 



